ועדת הכנסת, כנסת 25, פרוטוקול מספר 96, 2023-11-08 00:00

אופיר כץ: שלום לכולם, אני מתכבד לפתוח את ישיבת ועדת הכנסת

אופיר כץ:  הנושא: בקשת הממשלה להקדמת הדיון בהצעת חוק הביטוח הלאומי (הוראת שעה – חרבות ברזל) (תגמולים למשרתים במילואים), התשפ"ד-2023,  מ/1676

רועי קרת: בוקר טוב, החוק שהונח על שולחנכם, מבקש להגדיל את התגמול המזערי לחיילי מילואים – מ-216 שקלים, ל-300 שקלים

רועי קרת:  מי שלא היה לו שכר קודם, או שהשכר שלו היה נמוך, סטודנטים למשל, שפוצו עכשיו באלפים - החוק הזה ייתן לו עוד 80 שקל ליום

רועי קרת:  הדחיפות ברורה

רועי קרת:  אנחנו כבר משלמים תגמולי מילואים על החודש האחרון

רועי קרת:  אנחנו רוצים לשלם אותם בערכם המלא

אופיר כץ: מספר שאלות

אופיר כץ:  זה גם כאלה שבאו מחו"ל?     

שמחה רוטמן: זה בקשר למכתב ששלחתי לכם

אופיר כץ: אם הם עובדים או לא עובדים? יש כאלה שעלו לארץ להתנדב למילואים, ואין לנו שום אסמכתא במדינה לגביהם

שמחה רוטמן: זה רלבנטי לגביהם כי הם מקבלים היום מינימום, אז אתה מגדיל להם

שמחה רוטמן:  אבל למצוא פתרון איך מכירים בשכר שלהם בחו"ל לפחות חלקית כדי שהתשלום יהיה יותר גבוה, כי זה משפיע עליהם, כי הם עכשיו נכון להיום מקבלים מינימום, ועכשיו אנחנו נעלה להם בקצת

שמחה רוטמן:  אבל צריך למצוא פתרון להכרה בזכויות שלהם, להכרה חלקית, אמנם לא שילמו על זה ביטוח לאומי, אבל להכרה חלקית

רועי קרת: אז כמו שאמרתם – זו לא גמלת תלוית עבודה

רועי קרת:  מי שלא עבד קודם, מקבל את התגמול המזערי שזה בדיוק מה שאנחנו מבקשים להגדיל עכשיו

אופיר כץ: לא

אופיר כץ:  השאלה היא לגבי מי שעבד בחו"ל

שמחה רוטמן: מי שעבד בחול נחשב אפס

שמחה רוטמן:  נחשב לא עבד

רועי קרת: נחשב אפס

רועי קרת:  הבעיה שאדוני מעלה, אני לא מכיר, כנראה בעיה של מי שעבד הרבה שנים בחו"ל, עד כדי כך הרבה שנים, שהוא איבד את התושבות הישראלית שלו – גמלת מילואים, היא גמלת תושבים

רועי קרת:  זו בעיה שהשר מכיר, ואנחנו נפתור אותה

שמחה רוטמן: צריך לתת לזה מענה כבר במסגרת החקיקה הזאת

שמחה רוטמן:  זה חשוב

אופיר כץ: אם נסיים את זה היום בכל הקריאות?     

רועי קרת: ננסה

רועי קרת:  עד לרגע זה לא הכרתי את הבעיה

משה בא גד: ספציפית לגבי מי שלא תושב הארץ, ובכל אופן בא להילחם כתף אל כתף, איך לפתור להם את הבעיה, לפי איזה שכר? האם לפי מדינת המוצא? או אם לפי השכר פה?     

שמחה רוטמן: אני אומר תתחילו במינימום, ואחר כך, תעשה להם הוספות

שמחה רוטמן:  אבל תתחילו לפחות

שמחה רוטמן:  לא ייתכן שבן-אדם שבא והוא לא תושב שלא יקבל מינימום

אופיר כץ: שאלה נוספת

אופיר כץ:  רשום בהסבר על החוק שיש שם שכר בסיס – 9,000 ומשהו

אופיר כץ:  מה זה המספר הזה בעצם? מאיפה הוא בא?      

רועי קרת: בביטוח לאומי יש כמה סכומים בסיסיים לגמלאות

רועי קרת:  ההצמדה של הגמלאות היא לפי סכום הבסיס ויש כמה כאלה באזור ה-9,600 שקלים, זה הסכום הבסיסי לקצבאות נכות

אופיר כץ: הסכום הזה נלקח מקצבאות נכות?     

רועי קרת: לא

רועי קרת:  הסכום הבסיסי הוא כדוגמה, הוא סכום שנלקח מקצבאות נכות, אני לא זוכר בדיוק את המספר שכתוב שם

רועי קרת:  מה שרצינו לעשות זה להגדיל את התגמול המזערי מעל שכר המינימום

רועי קרת:  שכר המינימום ליום הוא היום יותר גבוה מהתגמול המזערי ליום

מירב בן ארי: מהו הסכום המינימלי היום?     

אופיר כץ: הסכום הבסיסי עומד כיום על 9,493

אופיר כץ:  בסיסי

שמחה רוטמן: אופיר, סכום בסיסי הוא פונקציה של שכר ממוצע במשק, חישוב שעל בסיסו מחשבים הרבה מאוד גמלאות

שמחה רוטמן:  יש גמלאות שמקבלים חצי מהם

שמחה רוטמן:  יש שכר ממוצע

שמחה רוטמן:  יש גמלאות שמקבלים שליש משכר הממוצע

שמחה רוטמן:  יש תקרות שהן פי שתיים מהשכר הממוצע

שמחה רוטמן:  זה פשוט סכום שעל בסיסו עושים את כל החישובים

רועי קרת: בשביל הדיון התיאורטי, פעם, כל הגמלאות היו צמודות לשכר הממוצע במשק

רועי קרת:  נכון, באיזשהו שלב זה נהיה יקר מדי, לא ניכנס לזה, ורצו להצמיד אותנו למדד המחירים לצרכן שבדרך כלל עולה פחות מהר

רועי קרת:  באותו יום אמרו – לא מצמידים יותר לשכר הממוצע

רועי קרת:  מהיום אנחנו קובעים לשכר הממוצע סכום בסיסי, ומעדכנים אותו לפי מדד

רועי קרת:  עכשיו, אדוני יודע ששכר הממוצע במשק הוא יותר גבוה

משה סעדה: אז הסטודנטים משלמים מחיר על זה, כי למעשה סטודנט שבמילואים - - -      

רועי קרת: אדוני, כל מקבלי הגמלאות של הביטוח הלאומי מקבלים - - -      

משה סעדה: אני מדבר עכשיו על הסטודנטים

משה סעדה:  כי סטודנטים אתה שולח אותם לעזה, מסכנים את החיים שלהם

משה סעדה:  עובדים 24/7, כפשוטו, ובסוף הוא מקבל משכורת מינימום, זה נשמע לא סביר

משה סעדה:  לגילוי נאות – אני נוגע בדבר

משה סעדה:  יש לי בן סטודנט

רועי קרת: התיקון הזה מגדיל את זה ב-80 שקלים מ-216 ליום ל-300 שקלים

שמחה רוטמן: ויותר מזה

שמחה רוטמן:  אם סטודנט עבד וקיבל שכר גבוה יותר, אז זה לפי החשבון של העובד, זה רק הסטודנט שלא עבד

משה סעדה: הרבה מהם לא עובדים

אופיר כץ: חבר הכנסת סעדה, המינימום הוא 257 שקל ועכשיו יקבלו 300 שקלים

משה סעדה: אבל הוא הסביר לך שמלכתחילה, לא עכשיו, בעבר זה היה מוצמד לשכר הממוצע במשק

משה סעדה:  אמר הביטוח הלאומי – אני רוצה לחסוך

משה סעדה:  אבל יש הבדל, במיוחד במצב חירום

משה סעדה:  אני חושב יש הבדל בין גיוס צו 8, שהוא גם אין-סופי, אתה יודע, אפשר להאריך אותו, ויאריכו אותו כנראה, שסטודנטים שחלקם – הבן שלי אב לשלושה ילדים, יש לו גם הוצאות אין-סוף, אתה יודע - בייבי סיטר, ואין לך גיבוי

משה סעדה:  אין לך גיבוי בבית, ובסוף, אתה מקבל משכורת שהיא לא משקפת את העשייה, את חירוף הנפש, ואת הסיכון

משה סעדה:  ואני אומר מגיע

משה סעדה:  רק באירוע, זה אירוע ממוקד

משה סעדה:  באירוע מלחמתי שיקבלו את השכר - - -     

אופיר כץ: אז אני אמשיך את מה שאתה אומר?     

אופיר כץ: אז אני אמשיך את מה שאתה אומר

אופיר כץ:  למה 95%?          

רועי קרת: שיקולי תקציב

רועי קרת:  זה החישוב שמביא אותנו לסכום שתוקצב

אופיר כץ: אני חושב שראוי יותר - - - 100% - - -     

מירב בן ארי: איזו ועדה זאת בכלל?       

אופיר כץ: כשלך יש שאלות על נושאים זה בסדר

מירב בן ארי: קודם כל תשאל מה שאתה רוצה

מירב בן ארי:  מצדי, תיתן 5,000 שקלים ליום, השאלה מאיפה תביאו את הכסף

רועי קרת: אדוני היושב-ראש, עוד שורה שיהיה לפרוטוקול

רועי קרת:  החלטת הממשלה שמכוחה מובא תיקון חקיקה, נותנת עוד הרבה שורה של הטבות, לא כולן בביטוח לאומי, אז אני לא מדבר עליהן

רועי קרת:  ביטוח הלאומי רק הנושא של התגמול המזערי

אופיר כץ: תודה

אופיר כץ:       אם כן, מי בעד מתן פטור בכל הקריאות?     

משה סעדה: כן, אבל שיעזרו לנו עם העלאת השכר

אופיר כץ: זה בוועדה

משה סעדה: איזו ועדה?     

מירב בן ארי: עבודה והרווחה היום

אופיר כץ: נעבור להצבעה

אופיר כץ:  אושר

אופיר כץ: אושר פה אחד

אופיר כץ:           תודה רבה לכולם

אופיר כץ:  הישיבה נעולה